<p style="text-align: center;"><span lang="HR" style="font-size:10.0pt">Obja&scaron;njenje Zakona o državljanstvu Federacije Bosne i Hercegovine; propisi kojima se reguli&scaron;e postupak sticanja i prestanka državljanstva Federacije; dokazna sredstva i upis činjenice državljanstva Federacije u matične knjige rođenih i matične knjige državljana</span><br />
&nbsp;</p>

<p style="text-align: justify;">Obja&scaron;njenje Zakona o državljanstvu Federacije Bosne i Hercegovine; propisi kojima se reguli&scaron;e postupak sticanja i prestanka državljanstva Federacije; dokazna sredstva i upis činjenice državljanstva Federacije u matične knjige rođenih i matične knjige državljana</p>

<p style="text-align: justify;">Ukazom Predsjednika Federacije Bosne i Hercegovine broj: 01-02-257-02/16 od 28.04.2016. godine progla&scaron;en je Zakon o državljanstvu Federacije Bosne i Hercegovine, koji je usvojio Parlament Federacije Bosne i Hercegovine na sjednici Predstavničkog doma od 27.10.2015. godine i na sjednici Doma naroda od 31.03.2016. godine.</p>

<p style="text-align: justify;">Zakon o državljanstvu Federacije Bosne i Hercegovine objavljen je u Službenim novinama Federacije Bosne i Hercegovine broj 34/16 dana 04.05.2016. godine, i čija primjena je počela dana 12.05.2016. godine.</p>

<p style="text-align: justify;">Zakonom o državljanstvu Federacije Bosne i Hercegovine uređuju se uvjeti za sticanje i prestanak državljanstva Federacije Bosne i Hercegovine u skladu sa Ustavom Bosne i Hercegovine, Ustavom Federacije Bosne i Hercegovine i Zakonom o državljanstvu Bosne i Hercegovine (&quot;Službeni glasnik BiH&quot;, br. 4/97, 13/99, 41/02, 6/03, 14/03, 82/05, 43/09,76/09 i 87/13) i druga pitanja koja se odnose na državljanstvo Federacije.</p>

<p style="text-align: justify;">Danom stupanja na snagu Zakona o državljanstvu Federacije Bosne i Hercegovine prestao je da važi raniji Zakon o državljanstvu Federacije Bosne i Hercegovine (&quot;Službene novine Federacije BiH&quot;, br. 43/01, 22/09, 61/09 i 65/11), s tim &scaron;to zahtjevi stranaka podneseni do dana stupanja na snagu ovog zakona koji nisu okončani nastavit će se i okončati prema odredbama onog zakona koji je povoljniji za stranku.</p>

<p style="text-align: justify;">Postupak sticanja i prestanka državljanstva Federacije , dokazna sredstva i upis činjenice državljanstva Federacije u matične knjige rođenih i matične knjige državljana, vr&scaron;i se u skladu sa Zakonom o državljanstvu Bosne i Hercegovine - Službeni preči&scaron;ćeni tekst (&bdquo;Službeni glasnik BiH&ldquo;, broj 22/16), podzakonskim propisima koji su doneseni na osnovu tog zakona, Zakonom o državljanstvu Federacije Bosne i Hercegovine (&quot;Službene novine Federacije BiH&quot;, br. 34/16) i odredbama Pravilnika o postupku, dokaznim sredstvima i načinu upisa državljanstva Federacije Bosne i Hercegovine u matičnu knjigu rođenih i matičnu knjigu državljana (&quot;Službene novine Federacije BiH&quot;, br. 85/16), te drugim propisima kojima se uređuje pitanje upisa činjenice državljanstva.</p>