<p style="text-align: justify;">Ministar Federalnog ministarstva unutra&scaron;njih poslova Aljo&scaron;a Čampara privremeno je suspendovao te pokrenuo disciplinski postupak protiv Hajradina Mekića, &scaron;efa kabineta ministra, a na osnovu informacija Interpola o Mekiću.</p>

<p style="text-align: justify;">Preventivna suspenzija prema Članu 59. Zakona o državnoj službi u Federaciji BiH trajat će do okončanja postupka.</p>

<p style="text-align: justify;">S obzirom na povjerljivost informacija Interpolovih podataka dostavljenih FUP-u sredinom pro&scaron;le sedmice, nakon čega je odmah uslijedila navedena suspenzija, detalje o razlozima nismo u mogućnosti navoditi.</p>

<p style="text-align: justify;">S tim u vezi, demantujemo pisanje lokalnog sarajevskog portala Novi.ba o razlozima suspenzije.</p>

<p style="text-align: justify;">U spornom članku kao razlog suspenzije navedena je &bdquo;Mekićeva muljaža sa izdavanjem državljanstava stranim državljanima&ldquo;, &scaron;to nije tačna informacija, kao ni dovođenje Mekića u vezu sa sudskim procesom protiv Nasera Keljmendija, &scaron;to su obične &scaron;pekulacije i laži.</p>

<p style="text-align: justify;">Podsjećamo, danas je na portalu Novi.ba objavljen tekst pod naslovom &bdquo;Skandal: Po nalogu Interpola suspendovan &scaron;ef kabineta Aljo&scaron;e Čampare!?&ldquo;.</p>

<p style="text-align: justify;">S obzirom na to da je autor teksta objavio neistinite informacije dužni smo javnost upoznati sa istinitim činjenicama.&nbsp;</p>

<p style="text-align: justify;">Na osnovu podataka iznesenih u tekstu, u kojem se tvrdi, sljedeće: &bdquo;Nezvanično, Mekić koji već dugo slovi za poslu&scaron;nika i vojnika SDA (ne&scaron;to malo i kratko &bdquo;vrtio&ldquo; se i oko Stranke za BiH u vrijeme dok je ministar UP Federacije bio Muhidin Alić), direktno je suspendovan po zahtjevu i nalogu Interpola&ldquo;, nisu navedeni istiniti podaci.</p>

<p style="text-align: justify;">Dakle, Mekić je suspendovan na zahtjev ministra Čampare, a ne na zahtjev Interpola. Hajradin Mekić 2006. godine, u vrijeme mandata Mevludina Halilovića, zasnovao je radni odnos u Federalnom ministarstvu unutra&scaron;njih poslova na poslovima stručnog savjetnika, a u 2008. godini, u vrijeme mandata Muhidina Alića i Predraga Kurte&scaron;a obavljao je dužnost &scaron;efa Kabineta ministra. Na toj pozicij ostao je sve do sredine pro&scaron;le sedmice, kada je i suspendovan.&nbsp;</p>

<p style="text-align: justify;">Napominjemo da Federalno ministarstvo unutra&scaron;njih poslova nastavlja razmjenjivati podatke sa Interpolom, ali radi za&scaron;tite interesa daljnje istrage ne možemo iznositi u javnost detalje istrage u ovom predmetu.</p>

<p style="text-align: justify;">U tekstu na portalu novi.ba je također navedeno: &bdquo;u cilju pravovremenog i tačnog informiranja javnosti, poku&scaron;ali smo saznati obračajući se upitom MUP FBiH o trenutnom statusu koji Hajradin Mekić uživa u toj instituciji&ldquo;, čime je obmanjena javnost ne navodeći da se novinar portala novi.ba u upitu pozvao na Zakon o slobodi pristupa informacijama BiH, kao i da je kontaktirao Federalno ministarstvo unutra&scaron;njih poslova, Odsjek za odnose sa javno&scaron;ću i da je u razgovoru sa službenikom za informisanje obavje&scaron;ten da je novinarski upit upućen e-mailom,&nbsp; danas 1. 12. 2016. godine na adresu: <a href="mailto:press@fmup.gov.ba">press@fmup.gov.ba</a> zaprimljen u navedenom Odsjeku i da je odgovoreno kako će,&nbsp; u skladu sa rokovima koji su propisani u članu 14. Zakona o slobodi pristupa informacijama Federacije BiH (&bdquo;Službene novine Federacije BiH&ldquo;, broj: 32/01 i 48/11) biti dostavljena tražena informacija.</p>

<p style="text-align: justify;">Zbog neprofesionalnog odnosa portala novi.ba i izno&scaron;enja netačnih informacija o&scaron;tećen je ugled federalnog ministra unutra&scaron;njih poslova Aljo&scaron;e Čampare, kao i institucije kojom rukovodi, stoga ćemo podnijeti tužbu za klevetu protiv portala novi.ba, odgovornih rukovodilaca i autora teksta.</p>