<p style="text-align:justify">Ambasador Lars-Gunnar Wigemark, &scaron;ef Delegacije Evropske unije i specijalni predstavnik Evropske unije u Bosni i Hercegovini, i Richard Wood, &scaron;ef Odjela za vladavinu prava (EUSR u BiH), posjetili su danas Federalno ministarstvo unutra&scaron;njih poslova, gdje su se sastali sa ministrom unutra&scaron;njih poslova Aljo&scaron;om Čamparom.</p>

<p style="text-align:justify"><img alt="" src="/files/userfiles/image/kabinet%20ministra%202016_/31_1_%20sastanak%20minist_.jpg" style="width:98%" />Na sastanku je ministar Čampara izvijestio ambasadora Wigemarka o postignutim rezulatima u radu Federalne uprave policije, pri čemu je konstatovano da su sada&scaron;nji &nbsp;ostvareni rezultati najbolji u proteklih petnaest godina rada. Razgovarano je o aktuelnim sigurnosnim izazovima u BiH i o problemima oko formiranja policijskih struktura u na&scaron;oj zemlji s aspekta normiranja, odnosno usklađivanja s aktuelnim propisima, kao i s aspekta operativnih aktivnosti policije.</p>

<p style="text-align:justify"><img alt="" src="/files/userfiles/image/kabinet%20ministra%202016_/31_1_%20sasatanak.jpg" style="width:98%" />Ministar Čampara je istakao važnost međunarodne podr&scaron;ke i mogućnosti kori&scaron;tenja IPA fondova za finansiranje nadogradnje AFIS sistema (automatski sistem za identifikaciju otisaka prstiju), koji je od vitalnog značaja za rad agencija za provođenje zakona u BiH. Izrazio je nadu da će problemi oko potpisivanja Memoranduma o razumijevanju za uspostavaljanje AFIS sistema u BiH biti uskoro otklonjeni, kako bi se moglo nastaviti sa realizacijom ovog projekta.</p>

<p style="text-align:justify">Ambasador Wigemark je upoznat sa aktivnostima oko pripremanja odgovora na pitanja iz Upitnika Evropske komisije. Ministar Čampara je pojasnio da je na nivou Federalnog ministarstva unutra&scaron;njih poslova, uključujući Federalnu upravu policije, formirana Radna grupa za pripremu odgovora na 136 pitanja iz Upitnika Evropske komisije te da će u skladu sa definisanim rokovima Federalno ministarstvo izvr&scaron;iti sve svoje obaveze u roku.</p>