<p>Ambasador Republike Turske u Bosni i Hercegovini Haldun Koč (Haldun &nbsp;Ko&ccedil;) boravio je danas u posjeti Federalnom ministarstvu unutra&scaron;njih poslova, gdje se susreo sa ministrom Aljo&scaron;om Čamparom.</p>

<p>Ministar Čampara istakao je doprinos prethodnika turskog ambasadora u Bosni i Hercegovini, zahvaliv&scaron;i na svemu &scaron;to su oni, Vlada i narod prijateljske Turske do sada učinili za Bosnu i Hercegovinu, nakon čega je ambasadora upoznao sa aktualnim aktivnostima Ministarstva u oblasti sigurnosti te ispunjavanju obaveza iz Reformske agende i ubrzavanja puta ka evroatlantskim integracijama.</p>

<p>Ambasador&nbsp;&nbsp;je iskazao zadovoljstvo naporima koje Federalno ministarstvo unutra&scaron;njih poslova ulaže radi jačanja sigurnosti na području Federacije BiH, posebno ističući opredijeljenost ministra da svojim djelovanjem pruži svu potrebnu podr&scaron;ku operativnim policijskim snagama u borbi protiv svih oblika kriminala, a posebno terorizma, sa kojim se policijske snage Republike Turske svakodnevno suočavaju. &nbsp;</p>

<p><img alt="" src="/files/userfiles/image/Saop%C4%87enja%202017/DSC_0458.JPG" style="width:98%" /></p>

<p>Izražavajući zahvalnost za učinjenu posjetu i sve &scaron;to je &nbsp;Republika Turska do sada učinila i planira učiniti za policijske snage u Bosni i Hercegovini, kako kroz razne edukacije tako i pružanjem konkretne materijalne pomoći u njihovom opremanju, ministar Čampara je iskazao uvjerenje da će izuzetno dobra saradnja i partnerski odnos Federalnog ministarstva unutra&scaron;njih poslova i Ambasade Republike Turske u Bosni i Hercegovini biti nastavljeni i dodatno ojačani.&nbsp;</p>