<p>SARAJEVO, 30. decembar/prosinac 2008. &ndash; Muhidin Alić, federalni ministar unutra&scaron;njih poslova, danas je uputio poruku građanima Federacije BiH koja se odnosi na sigurnost građana u vrijeme dočeka Nove 2009. godine.</p>
<p>&ldquo;Evidentno je da je vrijeme praznika period u kojem je nagla&scaron;ena potreba za sprečavanjem događaja koji bi mogli ugroziti život i sigurnost građana. Od svih kantonalnih ministarstava unutra&scaron;njih poslova sam tražio maksimalnu budnost i pojačane aktivnosti kako bi stanje javnog reda i mira i sigurnost građana bila maksimalno za&scaron;tićena. Siguran sam da će policija poduzeti sve &scaron;to je potrebno kako bi doček Nove godine protekao u miru i bez događaja koji su obilježili neke od prethodnih praznika&rdquo;, kazao je ministar.</p>
<p>Ministar je posebno naglasio potrebu da svi građani svojim postupcima doprinesu stabilnom javnom redu i miru tokom ovih praznika.</p>
<p>&ldquo;Svi mi možemo doprinijeti da sigurnost nas i na&scaron;ih najmilijih bude na visokom nivou. Stoga pozivam građane da se maksimalno uzdrže od svih aktivnosti koje bi mogle imati za posljedicu gubitak nečijeg života, tjelesne povrede ili naru&scaron;avanje javnog reda i mira. Posebno apelujem na roditelje, staratelje, a pogotovo na organizatore pojedinih javnih manifestacija, da obrate potrebnu pažnju na djecu i maloljetnike, kako se ne bi desilo da ovaj praznik protekne u znaku maloljetničke delikvencije, tuče i slično.<br />
U nadi da ćemo u miru i veselju dočekati Novu godinu, svim građanima želim sretnu i sigurniju 2009. godinu&rdquo;, istakao je na kraju novogodi&scaron;nje poruke građanima FBiH ministar Alić.</p>
<p>Istim povodom federalni ministar je danas uputio pismo svim kantonalnim ministrima unutra&scaron;njih poslova, sljedeće sadržine:</p>
<p><em>Po&scaron;tovani,</em></p>
<p><em>evidentno je da je u posljednje vrijeme zabilježen porast izvr&scaron;enja krivičnih djela i naru&scaron;avanja javnog reda i mira neposredno prije i tokom praznika. U vrijeme praznika postoji nagla&scaron;ena potreba za planskim angažovanjem policije kako bi sigurnosni rizici po građane bili svedeni na minimum.</em></p>
<p><em>Bliži se vrijeme proslave Nove 2009. godine, &scaron;to podrazumijeva potrebu posebne policijske budnosti i pažnje na izvr&scaron;avanju pojedinih zadataka i to posebno u smislu prevencije neželjenih događaja. Doček Nove godine podrazumijeva masovno okupljanje ljudi na različitim mjestima, mogućnost upotrebe različitih pirotehničkih i eksplozivnih sredstava, upotrebu različitih vrsta vatrenog ili hladnog oružja te druge vrste naru&scaron;avanja javnog reda i mira ili vr&scaron;enja krivičnih djela. Posebno je markantna potreba prevencije i suzbijanja pojava maloljetničke delinkvencije koja u posljednje vrijeme redovno prati obilježavanje praznika. Ovo vrijeme je karakteristično i po vožnji motornih vozila od strane alkoholiziranih vozača pa i sigurnost saobraćaja predstavlja važan segment sigurnosti na koji policija treba obratiti posebnu pažnju.</em></p>
<p><em>S obzirom na sve navedeno, a radi za&scaron;tite života građana i održavanja stabilne sigurnosne situacije, mi&scaron;ljenja sam da bi kantonalna ministarstva unutra&scaron;njih poslova trebala&nbsp;poduzeti planske aktivnosti kako bi doček Nove godine protekao sa visokim stepenom javnog reda i mira, te minimumom događaja u kojima bi sigurnost građana bila dovedena u pitanje. </em></p>
<p>S po&scaron;tovanjem</p>
<p>&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;M I N I S T A R&nbsp;<br />
&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Muhidin Alić <br />
&nbsp;</p>