<p><img alt="" src="/files/image/231.jpg" style="width: 100%;" /></p>

<p>Vlada Federacije Bosne i Hercegovine, na prijedlog federalnog ministra unutra&scaron;njih poslova Rame Isaka, danas je usvojila Uredbu o jedinstvenoj policijskoj uniformi policijskih snaga u Federaciji Bosne i Hercegovine.</p>

<p>Jedinstvena policijska uniforma policijskih snaga u Federaciji Bosne i Hercegovine je policijska uniforma koju će koristiti policijski službenici Federalne uprave policije i svih kantonalnih ministarstva unutra&scaron;njih poslova u toku obavljanja poslova i zadataka iz nadležnosti rada policijskih organa.</p>

<p>Jedinstvena policijska uniforma, kako je saopćeno, sastoji se od osnovne policijske uniforme (klasične i radne uniforme); uniforme za kriminalističku policiju; uniforme za specijalne policijske jedinice i jednice za specijalističku podr&scaron;ku, kao i za jedinice drugog naziva koje obavljaju poslove iste vrste (radne i taktičke uniforme); uniforme za interventnu policiju i za jedinice drugog naziva koje obavljaju poslove iste vrste; svečane policijske uniforme; policijske uniforme za rad u inostranstvu; te dodatnih dijelova policijskih uniformi.</p>

<p>Federalni ministar unutra&scaron;njih poslova Ramo Isak tim povodom izjavio je kako je ponosan na činjenicu da su stvoreni preduslovi da se svi policijski službenici u Federaciji Bosne i Hercegovine opreme kvalitetnim uniformama i dopunskim dijelovima uniformi.</p>

<p>&bdquo;Vrijedno smo radili na izradi Uredbe o jedinstvenoj policijskoj uniformi policijskih snaga u Federaciji Bosne i Hercegovine koja, zajedno s prilozima, broji nekoliko hiljada stranica. Dakle, riječ je o obimnom materijalu na kojem su radili kvalitetni kadrovi koje ovim putem javno pohvaljujem. Koristim ovu priliku da se zahvalim svim kantonalnim ministrima unutra&scaron;njih poslova i komesarima na izuzetno dobroj saradnji, a Vladi Federacije Bosne i Hercegovine na podr&scaron;ci&ldquo;, rekao je Isak.</p>