<p>Sarajevo, 1. juli/srpanj 2011. &ndash; Povodom Dana policije Federalnog ministarstva unutra&scaron;njih poslova danas je u Domu policije održana Svečana akademija, na kojoj su se prisutnima obratili Predrag Kurte&scaron;, federalni ministar unutra&scaron;njih poslova, Dragan Lukač, direktor FUP-a, Nermin Nik&scaron;ić, premijer Vlade Federacije BiH i Živko Budimir, predsjednik Federacije BiH.</p>
<p>&bdquo;Federalno ministarstvo unutra&scaron;njih poslova danas jeste organizovan i stabilan državni organ, ustrojen tako da na objektivno najbolji&nbsp;mogući&nbsp;način, odgovori obavezama i zadacima koji proističu iz ustavnih i drugih zakonskih ovla&scaron;tenja Ministarstva. Proces tranzicije nije zavr&scaron;en, i nema mjesta sumnji da na&scaron; rad u svim segmentima treba i mora biti podignut na značajno vi&scaron;i nivo, i to je ono na čemu ćemo ustrajno raditi u vremenu koje je pred nama.Federalno ministarstvo unutra&scaron;njih poslova je kadrovski i tehnički opremljeno da se suprotstavi ne samo ovim već i svim drugim oblicima kriminala, onom organizovanom i onom sa obilježjem korupcije &ndash; naročito. Neka niko ne sumnja u na&scaron;u motiviranost i odlučnost da to zaista i učinimo&ldquo;, rekao je ministar Kurte&scaron; prilikom svog obraćanja prisutnima.</p>
<p>&nbsp;Na Svečanoj akademiji ministar Predrag Kurte&scaron; i direktor FUP-a Dragan Lukač uručili su Medalju za hrabrost porodici poginulog policijskog službenika MUP-a Srednjobosanskog kantona Tariku Ljubu&scaron;kiću&nbsp;i policijskoj službenici MUP-a Srednjobosanskog kantona Edini Hindić. Zlatna policijska značka uručena je Draganu Vikiću, komandantu Specijalne policijske jedinice FUP-a, pi&scaron;tolj Almiru Džuvi, generalnom direktoru Obavje&scaron;tajno-sigurnosne agencije BiH,&nbsp;zahvalnica Jamesu Tillmanu, direktoru ICITAP-a u BiH, i sat sa posvetom Nives Kanevčev, glavnoj tužiteljici Kantonalnog tužila&scaron;tva Sarajevo. Ministar Kurte&scaron; je također uručio sat sa posvetom direktoru Draganu Lukaču za lični angažman&nbsp;i do sada postignute rezultate. Z<span style="color: black">a izuzetan doprinos u radu nagrađen je i 21 uposlenik Federalnog ministarstva unutarnjih poslova &ndash; Federalne uprave policije. </span><span style="color: black">Nagrade su dodijeljene i najuspje&scaron;nijima u takmičenjima organiziranim povodom Dana policije.</span>&nbsp;</p>
<div style="text-align: justify"><span style="color: black">Akademiji su prisustvovali brojni predstavnici diplomatskog kora, međunarodnih institucija, Vlade FBiH, Parlamenta FBiH, Predsjedni&scaron;tva BiH i FBiH, policijskih agencija u BiH i mnogi drugi. </span>(KRAJ)</div>
<div style="text-align: justify"><img alt="" width="500" height="362" src="/files/image/dan%20fmup-raport%202011_.jpg" /></div>
<div style="text-align: justify">&nbsp;</div>
<div style="text-align: justify"><img alt="" width="500" height="333" src="/files/image/dan%20fmup%202011%20zvanice%20(2).jpg" /></div>
<div style="text-align: justify">&nbsp;</div>
<div style="text-align: justify"><img alt="" width="500" height="368" src="/files/image/dan%20fmup%20Ljubuskic%202011)%20(1).jpg" /></div>