<p style="text-align: center;">SAOPćENJE ZA JAVNOST</p>
<p style="text-align: justify;">Sarajevo, 1. juli/srpanj 2015. &ndash; Povodom obilježavanja Dana policije Federalnog ministarstva unutra&scaron;njih poslova danas je u Domu policije održana svečana sjednica Kolegija federalnog ministra unutra&scaron;njih poslova i direktora Federalne uprave policije, na kojoj su se prisutnima obratili Aljo&scaron;a Čampara, federalni ministar unutra&scaron;njih poslova, i Dragan Lukač, direktor FUP-a.<br />
Prilikom obraćanja prisutnima ministar Čampara istakao je značaj novog Zakona o unutra&scaron;njima poslovima FBiH, u odnosu na raniji zakon, u kojem su jasnije i preciznije uređene nadležnosti Federalnog ministarstva unutra&scaron;njih poslova i Federalne uprave policije, kao uprave u sastavu Ministarstva, te njihove obaveze i odgovornosti kako u institucionalnom tako i u rukovodnom smislu. Ovim zakonom omogućena je, Parlamentu i Vladi Federacije BiH, u skladu sa njihovim ustavnim pozicijama, civilna kontrola nad radom i djelovanjem policije, ali i Ministarstva u cjelini, na način određen evropskim standardima i procedurama. <br />
Istaknuta je i važnost Zakona o policijskim službenicima, u kojem trebaju biti eliminisane sve odredbe koje su na bilo koji način umanjivale efikasnost rada Federalne uprave policije. Također, ovaj zakon mora biti maksimalno prilagođen i međunarodnim standardima, posebno standardima Evropske unije, a nakon &scaron;to je dobio pismo podr&scaron;ke od OHR-a, specijalnog predstavnika EU u BiH, Ambasade Sjedinjenih Američkih Država u BiH, u formi je prednacrta dostavljen nadležnim tijelima Vlade Federacije BiH na mi&scaron;ljenje i bit će upućen u parlamentarnu proceduru.<br />
Direktor FUP-a Dragan Lukač čestitao je 1. juli, Dan policije svim pripadnicima policijskih struktura u Federaciji BiH, i istakao da je zadovoljan do sada postignutim rezultatima u odnosu na materijalno-tehničku opremljenost policije, ali da uvijek treba težiti da ti rezultati budu bolji.<br />
Na svečanoj sjednici kolegija ministar Aljo&scaron;a Čampara i direktor FUP-a Dragan Lukač uručili su prigodne nagrade policijskim službenicima i uposlenicima Federalne uprave policije i Federalnog ministarstva unutra&scaron;njih poslova, među kojima ističemo dodjelu  Policijske medalje za hrabrost direktoru FUP-a Draganu Lukaču.<br />
Sjednici kolegija su prisustvovali i predstavnici sudske, zakonodavne i izvr&scaron;ne vlasti, te predstavnici međunarodnih institucija, Vlade FBiH, policijskih agencija u BiH i mnogi drugi. (KRAJ)</p>
<p style="text-align: justify;"><img src="/files/image/JULI%20SLIKE%202015_/2.JPG" width="473" height="375" alt="" /></p>
<p style="text-align: justify;"><img src="/files/image/JULI%20SLIKE%202015_/1.JPG" width="500" height="333" alt="" /></p>
<p style="text-align: justify;"><img src="/files/image/JULI%20SLIKE%202015_/DSC_0129.JPG" width="500" height="333" alt="" /></p>
<p style="text-align: justify;">&nbsp;</p>