<p style="text-align: justify;">Povodom obilježavanja Dana matičara u Federaciji Bosne i Hercegovine, danas je u Domu policije prvi put upriličena svečanost, na kojoj su se prisutnima obratili Aljo&scaron;a Čampara, federalni ministar unutra&scaron;njih poslova, Stefani Voldenberg, &scaron;efica Odjela za međunarodnu za&scaron;titu UNHCR-a BiH, i Hidajeta Kadrić, pomoćnica načelnika za opću upravu u Općini Stari Grad.</p>

<p style="text-align: justify;">Prilikom obraćanja prisutnima ministar Čampara istakao je značaj Zakona o matičnim knjigama FBiH, u kojem su uređene nadležnosti Federalnog ministarstva unutra&scaron;njih poslova, a čiji je osnovni cilj efikasnija razmjena podataka i pružanje kvalitetnije i brže usluge građanima.</p>

<p><img alt="" src="/files/userfiles/image/maj%202016_/min5.jpg" style="width:98%" /></p>

<p style="text-align: justify;">&bdquo;Imajući u vidu datume kada je započela reforma u oblasti matičnih knjiga i datum kada je do&scaron;lo do prvih mjerljivih rezultata ove reforme, izabran je ovaj dan &ndash; 12. maj kao praznik matičara koji su bili osnovni nosioci reformskih procesa, dan kada ćemo se podsjetiti da se predanim radom, dobrom organizacijom i saradnjom na svim nivoima vlasti može postići zajednički cilj&ldquo;- izjavio je &nbsp;ministar Aljo&scaron;a Čampara.</p>

<p style="text-align: justify;">Istaknuta je i važnost međunarodnih i drugih brojnih nevladinih organizacija koje su potpomogle cjelokupan proces implementacije Zakona o matičnim knjigama Federacije BiH, o čemu je govorila Stefani Voldenberg, &scaron;efica Odjela za međunarodnu za&scaron;titu UNHCR-a BiH, posebno nagla&scaron;avajući značaj implementacije ovog Zakona za pripadnike nacionalnih manjina i ranjivih kategorija dru&scaron;tva. Primjena Zakona ne bi bila moguća bez saradnje i dobre koordinacije svih općina, kao i matičnih službi u Federaciji BiH, istakla je Hidajeta Kadrić, pomoćnica načelnika za opću upravu u Općini Stari Grad.</p>

<p style="text-align: justify;">Na kraju svečanosti uručene su i zahvalnice matičarima koji su svojim doprinosom potpomogli razvoju matične djelatinosti u Federaciji Bosne i Hecegovine.&nbsp;</p>

<p><img alt="" src="/files/userfiles/image/maj%202016_/min8.jpg" style="width:98%" /></p>