<p style="text-align: justify;">U Federaciji Bosne i Hercegovine propisani su načini i mehanizmi kojima je osigurano da svako dijete mora biti registrovano odnosno evidentirano u matičnim knjigama nakon rođenja i da od rođenja ima pravo na lično ime i pravo da stekne državljanstvo kao i druga prava propisana Konvencijom o pravima djeteta iz 1989. godine. U skladu sa Kovencijom o pravima djeteta utvrđena je obaveza države da u slučaju da je dijete li&scaron;eno nekih ili svih elemenata svog identiteta pruži pomoć i za&scaron;titu da se &scaron;to prije uspostavi djetetov identitet. Sve te obaveze su na precizan način regulisane Zakonom o matičnim knjigama čije se osnovno rje&scaron;enje odnosi na obavezu da se svako dijete mora upisati u roku od 30 dana od dana rođenja u matičnu knjigu rođenih bez obzira na mjesto rođenja (u zdravstvenoj ustanovi ili van zdravstvene ustanove, nađeno ili mrtvo rođeno). Ta obaveza prema Zakonu o matičnim knjigama važi od rođenja djeteta i traje dok se ne upi&scaron;e u matičnu knjigu rođenih pa do njegove smrti. Pravilnikom o obrascima prijave rođenja djeteta i potvrde o smrti (&bdquo;Službene novine Federacije BiH&ldquo;, broj 68/12 i 83/14) unificiran je način prijave rođenja djeteta na način da je propisan obrazac prijave o rođenju djeteta u zdravstvenoj ustanovi &ndash; Obrazac broj 1 i obrazac prijave rođenja djeteta van zdravstvene ustanove &ndash; Obrazac broj 2.</p>