<p align="center" style="text-align:center"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">SAOPĆENJE ZA JAVNOST</span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">Federalni ministar unutra&scaron;njih poslova Ramo Isak danas je posjetio Zavidoviće gdje ga je dočekao gradonačelnik Ha&scaron;im Mujanović. Sastanku je prisustvovao i Načelnik Policijske uprave III Ferid Be&scaron;ić.</span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif"><img alt="" src="/files/image/ISAK%202023/m-i-n-scaled.jpg" style="width: 675px; height: 409px;" /></span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">Povod posjete su posljednja de&scaron;avanja u na&scaron;em Gradu, napad na povratnicu Ljeposavu Petković, paljevina u objektu hotela &bdquo;Kristal&ldquo; kao i cjelokupna sigurnosna situacija u Zavidovićima.</span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">Ministar Isak čestitao je i pohvalio načelnika Be&scaron;ića i policijske službenike Policijske stanice Zavidovići na brzoj i uspje&scaron;noj akciji otkrivanja počionica krivičnog djela paljevine hotela te je pružio podr&scaron;ku u lociranju počinioca napada na na&scaron;u sugrađanku Ljeposavu. Naglasio da prioritet u radu policijskih službenika treba biti za&scaron;tita života i imovine svih građana Zavidovića, a posebno povratnika koji su najranjivija kategorija na&scaron;eg dru&scaron;tva.</span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif"><img alt="" src="/files/image/ISAK%202023/slika%202(1).jpg" style="width: 675px; height: 486px;" /></span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">Načelnik Ferid Be&scaron;ić izvjestio je ministra Isaka o aktivnostima Policijska uprave III koje se poduzimaju u oblasti sigurnosti, kao i pružanje građanima individualne i opće za&scaron;tite.</span></span></span></p>

<p style="text-align:justify"><span style="font-size:12.0pt"><span style="line-height:107%"><span style="font-family:&quot;Arial&quot;,sans-serif">Gradonačelnik Ha&scaron;im Mujanović zahvalio je ministru Rami Isaku na dana&scaron;njoj posjeti i interesovanju za stanje u Zavidovićima. Gradonačelnik je kazao da Gradska uprava Zavidovići stoji na raspolaganju policijskim snagama u cilju &scaron;to kvalitetnije za&scaron;tite građana i njihove imovine. Također je iskazao potrebu prisustva većeg broja policijskih službenika na području Zavidovića imajući u vidu činjenicu da Zavidovići zauzimaju najveći dio teritorije Zeničko-dobojskog kantona.</span></span></span></p>

<p style="text-align:justify">&nbsp;</p>