<p style="text-align: justify;">Na osnovu člana 6. stav 2. člana 19. stav 1. tačka a), člana 48. stava3. i člana 49. Zakona o državnoj službi u Federaciji Bosne i Hercegovine (''Službene novine Federacije BiH'', broj 29/03, 23/04, 39/04 i 54/04), Vlada Federacije Bosne i Hercegovine donosi</p>

<p style="text-align: center;"><br />
<strong>U R E D B U</strong></p>

<p style="text-align: center;"><strong>O IZMJENAMA I DOPUNAMA UREDBE O<br />
POSLOVIMA OSNOVNE DJELATNOSTI IZ<br />
NADLEŽNOSTI ORGANA DRŽAVNE SLUŽBE KOJE<br />
OBAVLJAJU DRŽAVNI SLUŽBENICI, UVJETIMA ZA<br />
VR&Scaron;ENJE TIH POSLOVA I OSTVARIVANJU<br />
ODREĐENIH PRAVA IZ RADNOG ODNOSA</strong></p>

<p style="text-align: center;"><br />
<strong>Član 1.</strong></p>

<p style="text-align: justify;"><br />
U Uredbi o poslovima osnovne djelatnosti iz nadležnosti organa državne službe koje obavljaju državni službenici, uvjetima za vr&scaron;enje tih poslova i ostvarivanju određenih prava iz radnog odnosa (''Službene novine Federacije BiH'', broj 35/04), u članu 1. u trećem redu riječi: ''Zakonom o upravi u Federaciji Bosne i Hercegovine'' zamjenjuju se riječima: ''Zakonom o organizaciji organa uprave u Federaciji Bosne i Hercegovine (''Službene novine Federacije BiH'', broj 35/05).</p>

<p style="text-align: center;"><br />
<strong>Član 2.</strong></p>

<p style="text-align: justify;"><br />
U članu 2. stav 1. tačka 2. mijenja se i glasi:<br />
''2) dopunske poslove osnovne djelatnosti i poslove pomoćne djelatnosti''.<br />
U stavu 2. riječi ''administrativno-tehničke i pomoćne djelatnosti'' zamjenjuju se riječima: ''Iz stava 1. tačke 2. ovog člana'', a na kraju teksta tačka se bri&scaron;e i dodaju riječi: ''i Zakonu o namje&scaron;tenicima u organima državne službe u Federaciji Bosne i Hercegovine (''Službene novine Federacije BiH'', broj 49/05).</p>

<p style="text-align: center;"><br />
<strong>Član 3.</strong></p>

<p style="text-align: center;"><br />
<strong>Član 3. bri&scaron;e se.</strong></p>

<p style="text-align: center;"><br />
<strong>Član 4.</strong></p>

<p style="text-align: justify;"><br />
U članu 4. riječi: ''Zakona o upravi u Federaciji Bosne i Hercegovine'' zamjenjuju se riječima: ''Zakona o organizaciji organa uprave u Federaciji Bosne i Hercegovine''.</p>

<p style="text-align: center;"><br />
<strong>Član 5.</strong></p>

<p style="text-align: justify;"><br />
Iza člana 34. dodaje se novi član 34a., koji glasi:</p>

<p style="text-align: center;"><br />
<strong>''Član 34a.</strong></p>

<p style="text-align: justify;"><br />
Iznimno, državnom službeniku u organu državne službe može se odobriti neplaćeno odsustvo u trajanju dužem od 30 radnih dana, u sljedećim slučajevima:</p>

<p style="text-align: justify;">1) boravak u inostranstvu radi spajanja porodice, ukoliko bračni drug državnog službenika boravi u inostranstvu po osnovu odluke nadležne institucije Bosne i Hercegovine ili nadležnog organa Federacije Bosne i Hercegovine (u daljnjem tekstu: Federacija);<br />
2) &scaron;kolovanje koje nije obuhvaćeno organizovanim oblicima obuke koju provode organi i institucije u Federaciji, odnosno u Bosni i Hercegovini, a koje doprinosi ukupnom usavr&scaron;avanju državnog službenika.</p>

<p style="text-align: justify;">Odsustvo iz stava 1. tačke 1. ovog člana ne može trajati duže od četiri godine, a odsustvo iz stava 1. tačka 2. ovog člana ne može trajati duže od dvije godine.<br />
Za vrijeme odsustvovanja sa rada, u skladu sa stavom 1. ovog člana, prava i obaveze iz radnog odnosa državnog službenika miruju''.</p>

<p style="text-align: center;"><br />
<strong>Član 6.</strong></p>

<p style="text-align: justify;"><br />
U članu 38. u prvom redu broj ''26'' zamjenjuje se brojem ''27'', a broj ''29'' zamjenjuje se brojem ''30''.</p>

<p style="text-align: center;"><br />
<strong>Član 7.</strong></p>

<p style="text-align: justify;"><br />
Ova Uredba stupa na snagu narednog dana od dana objavljivanja u ''Službenim novinama Federacije BiH''.</p>

<p style="text-align: justify;"><br />
V broj 755/05&nbsp;<br />
22. decembra 2005. godine<br />
Sarajevo</p>

<p style="text-align: justify;">Premijer<br />
dr. Ahmet Hadžipa&scaron;ić, s.r.</p>