<p style="text-align: center;">SAOPĆENJE ZA JAVNOST</p>

<div>&nbsp;</div>

<div>
<div style="text-align: justify;">D<span style="font-size:14px;">elegacija Vlade Federacije Bosne i Hercegovine u kojoj su bili federalni ministri rada i socijalne politike Adnan Delić, unutra&scaron;njih poslova Ramo Isak&nbsp;te energije, rudarstva i industrije Vedran Lakić danas su prisustvovali obilježavanju Dana sjećanja na ubijenu djecu Sarajeva.</span></div>

<div style="text-align: justify;"><span style="font-size:14px;">Federalni ministri su polaganjem cvijeća kod spomen-obilježja ubijenoj djeci opkoljenog Sarajeva odali počast najmlađim žrtvama.</span></div>

<div style="text-align: justify;"><span style="font-size:14px;">- Dan sjećanja na ubijenu djecu opkoljenog Sarajeva podsjeća nas na prekinute živote 1.601 nevino ubijenog djeteta, nasilno otrgnutog od porodice i ovoga grada. Jo&scaron; uvijek bolno stoji činjenica da niko nije odgovarao za ovaj stra&scaron;ni zločin. Prekinuta djetinjstva 1.601 djeteta i bol njihovih porodica na&scaron; su trajni podsjetnik na posljedice rata i opsade glavnog grada. Ne možemo ih vratiti, ne možemo umanjiti bol roditelja i porodica, ali možemo nastojati izgraditi dru&scaron;tvo koje neće odustati u nastojanju da se obezbijedi pravda za svako ubijeno dijete i njegovu porodicu. To je na&scaron;a obaveza i odgovornost i nadam se da ćemo doživjeti dan pravde za svako od ovih 1.601 ubijenog djeteta - rekao je ministar Delić.</span></div>

<div style="text-align: justify;"><span style="font-size:14px;"><img alt="" src="/files/image/foto_1(1).jpg" style="width: 640px; height: 427px;" /></span></div>

<div style="text-align: justify;"><span style="font-size:14px;">Ministar Isak je istakao da se na ovaj dan sjećamo i odajemo počast svoj ubijenoj djeci grada Sarajeva, ali i svoj ranjenoj djeci u periodu 1992-1995. godine. Poručio je da obilježavanje Dana sjećanja treba da bude podsjetnik djeci i mladima kako se slično zlo nikada ne bi ponovilo, jer je cilj agresora bio da ubijajući djecu ubije budućnost jednog naroda.</span></div>

<div style="text-align: justify;"><span style="font-size:14px;">- Obilježavanjem Dana sjećanja na ubijenu djecu, žrtve opsade Sarajeva odajemo počast nevinoj djeci i ujedno se iz godine u godinu podsjećamo na strahote koje su pretrpjeli građani Sarajeva tokom te&scaron;ke i duge opsade. Njihova ubistva moraju ostati trajni podsjetnik da se nikada vi&scaron;e ne ponovi slična tragedija. Na&scaron;a dužnost je osigurati da se sjećamo i učimo iz pro&scaron;losti kako bismo izgradili bolju budućnost za sve generacije - rekao je ministar Lakić.</span></div>

<div style="text-align: justify;">&nbsp;</div>

<div style="text-align: justify;">&nbsp;</div>

<div style="text-align: justify;">&nbsp;</div>

<div>&nbsp;</div>
</div>