<div style="text-align: center;">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; <span style="font-size:12.0pt"><span style="font-family:&quot;Arial&quot;,sans-serif">DEMANTI</span></span></div>

<div style="text-align: center;">&nbsp;</div>

<div>
<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">S obzirom na to da ste tendenciozno izvijestili o povećanju budžeta Federalnog ministarstva unutrašnjih poslova za 2024. godinu, dostavljamo sljedeće pojašnjenje:</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Stavka za putne troškove u budžetu Federalnog ministarstva unutrašnjih poslova odnosi se na putne troškove kompletnog Federalnog ministarstva unutrašnjih poslova u kojem se nalazi osam osnovnih unutrašnjih organizacionih jedinica ne računajući Federalnu upravu policije, a koja je federalna uprava u sastavu Federalnog ministarstva unutrašnjih poslova.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Cijenimo da samo onim subjektima koji nisu naklonjeni državi Bosni i Hercegovini može biti sporno jačanje Federalnog ministarstva unutrašnjih poslova. Svaki patriota i svaki pojedinac koji se zalaže za jačanje državnih organa, neće kritikovati, već će podržavati napore koje je uložio federalni ministar unutrašnjih poslova Ramo Isak zajedno s cijelom Vladom Federacije Bosne i Hercegovine da unaprijedi rad Federalnog ministarstva unutrašnjih poslova.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Za razliku od opozicionih političara, mi ne vidimo ništa sporno u tome što će u toku 2024. godine biti povećani inspekcijski nadzori iz nadležnosti Federalnog ministarstva unutrašnjih poslova na teritoriji cijele Federacije Bosne i Hercegovine. Niti je sporno što će federalni inspektori Federalnog ministarstva unutrašnjih poslova boraviti u svim gradovima i općinama u Federaciji Bosne i Hercegovine gdje će obavljati poslove iz svoje nadležnosti. Naprotiv, za nas je to pohvalno.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Nama također nije sporno ni što će se povećati putni troškovi Policijske akademije Federalnog ministarstva unutrašnjih poslova usljed povećanog broja kadeta. Naša obaveza je da kadetima omogućimo kvalitetnu obuku na strelištima i prisustvo na edukacijama od kojih će sigurnosni sistem Bosne i Hercegovine imati koristi. Za nas je i to pohvalno.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Nije nam sporno ni što u toku 2024. godine po usvajanju zakona namjeravamo osnovati Inspektorat za kontrolu prijevoza opasnih materija i Inspektorat za promet eksplozivnih materija, a što će dovesti do povećanja putnih troškova, jer je rad ova dva inspektorata povezan sa vršnjem inspekcijskog nadzora na prostoru cijele Federacije Bosne i Hercegovine. Za nas je i to pohvalno.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Posebno spornim ne smatramo jačanje saradnje između Federalnog ministarstva unutrašnjih poslova i kantonalnih ministarstava unutrašnjih poslova koji obučavaju kadete i policijske službenike u Policijskoj akademiji Federalnog ministarstva unutrašnjih poslova. I ovo smatramo pohvalnim.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Vama ako je sporno - Vi nemate problem s Federalnim ministarstvom unutrašnjih poslova, Vladom Federacije BiH i ministrom Ramom Isakom. Vaš problem zove se nedostatak patriotizma ili destruktivni populizam.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Koristimo ovu priliku da se zahvalimo svim zastupnicima koji su podržali budžet i koji su prepoznali važnost jačanja Federalnog ministarstva unutrašnjih poslova tražeći još veće povećanja budžeta.</span></span></p>

<p style="text-align:justify"><span style="font-size:12.0pt"><span style="font-family:&quot;Arial&quot;,sans-serif">Portal Faktor.ba posljednji je pozvan da raspravlja o budžetskim sredstvima s obzirom na to da je proteklih godina bio redovan korisnik istih.</span></span></p>
</div>
