<p style="text-align: justify;"><img alt="" src="/files/image/DSC_0070.JPG" style="width: 100%;" /></p>

<p style="text-align: justify;">Na Policijskoj akademiji Federalnog ministarstva unutra&scaron;njih poslova &nbsp;promovirana je 40-ta generacija polaznika za čin &bdquo;policajac&ldquo;.</p>

<p style="text-align: justify;">Obuku za početni čin &bdquo;policajac&ldquo; uspje&scaron;no je okončalo 107 polaznika iz Ministarstva unutra&scaron;njih poslova Zeničko-dobojskog kantona.</p>

<p style="text-align: justify;">Tim povodom polaznicima se obratio federalni ministar unutra&scaron;njih poslova Aljo&scaron;a Čampara koji je istakao da je ponosan &scaron;to se ispraća 40-ta generacija akademaca Policijske akademije Federalnog ministartsva unutra&scaron;njih poslova koji su izabrali da služe dru&scaron;tvu i budu na strani zakona.</p>

<p style="text-align: justify;"><img alt="" src="/files/image/DSC_0048.JPG" style="width: 100%;" /></p>

<p style="text-align: justify;">&bdquo;Gospodo kadeti, svoj posao obavljajte časno, po&scaron;teno i hrabro. Ne bojte se raditi na slučajevima visokog kriminala i korupcije. Svakog kriminalca tretirajte jednako. Ne dozvolite da se bilo kakve i bilo čije politike mije&scaron;aju u va&scaron; rad. Svoj posao obavljajte nepristrasno i profesionalno, vodeći se slovom zakona, a ne instrukcijama političara. Političare koji se poku&scaron;aju mije&scaron;ati u va&scaron; rad-prijavljujte. Ponosno podignite glave i učinite na&scaron;u Bosnu i Hercegovinu boljom i sigurnijom zemljom.&ldquo;</p>

<p style="text-align: justify;">Ministar Čampara se posebno zahvalio rukovodiocima i stručnom kadru Policijske akademije FMUP-a, kao i pripadnicima kantonalnih ministarstava unutra&scaron;njih poslova, koji su nesebičnim zalaganjem prenijeli dio svog iskustva na buduće policijske službenike.</p>

<p style="text-align: justify;">U ime 40-te generacije polaznika za čin &bdquo;policajac&ldquo; prisutnima se obratila kadetkinja sa najboljim ostvarenim prosjekom, Samira Rahić, zahvaliv&scaron;i se ministru Aljo&scaron;i Čamapari i predstavnicima MUP-a Zeničko-dobojskog kantona na podr&scaron;ci, vr&scaron;iocu dužnosti direktora Policijske akademije, kao i uposlenicima Policijske akademije FMUP-a, &scaron;to su nesebičnim zalaganjem dio svog iskustva prenijeli na buduće policijske službenike.</p>

<p style="text-align: justify;"><img alt="" src="/files/image/DSC_0032.JPG" style="width: 100%;" /></p>

<p style="text-align: justify;">Zatim se pristunima obratio Nusret Be&scaron;irević, vr&scaron;ilac dužnosti direktora Policijske akademije FMUP-a, koji je izjavio: &bdquo;Cilj nam je policijsku obuku podići na nivo kakav je u zemljama EU, imajući uvijek na umu ulogu i misiju policije, a ona je prije svega da &scaron;titi ustavni poredak zemlje i garantuje ličnu i imovinsku sigurnost građana.&ldquo;</p>

<p style="text-align: justify;">Promociji su pored predstavnika FMUP-a prisustvovali i predstavnici MUP-a Zeničko-dobojskog kantona.</p>