<p>Danas je u Domu policije Federalnog ministarstva unutra&scaron;njih poslova održana sjednica Stručnog kolegija federalnog ministra unutra&scaron;njih poslova i direktora Federalne uprave policije u pro&scaron;irenom sastavu, a povodom ispraćaja direktora Dragana Lukača u penziju.</p>

<p>Sjednici su, pored ministra Čampare i direktora Lukača, prisustvovali premijer Vlade Federacije BiH Fadil Novalić, direktor Obavje&scaron;tajno-sigurnosne agencije Osman Mehmedagić, policijski komesari kantonalnih ministarstava unutra&scaron;njih poslova i drugi.</p>

<p><img alt="" src="/files/image/%C4%8Dlanovi%20kolegija.jpg" style="width: 656px; height: 492px;" /></p>

<p>Prisutnima se obratio ministar Čampara koji se direktoru zahvalio na odličnoj saradnji, profesionalnom odnosu, stručnosti u rukovođenju Upravom policije, kao i na velikom doprinosu u razvoju policijske profesije. Ministar je posebno istakao da se taj doprinos ogleda u dobrim rezultatima rada koje je postigla Federalna uprava policije, kontinuirano, iz godine u godinu, &scaron;to se posebno ogleda u povećanom broju podnesenih izvje&scaron;taja o počinjenim krivičnim djelima, a &scaron;to je najbolji rezultat od osnivanja Uprave policije.</p>

<p>Pored ministra Čampare prisutnima se obratio direktor Dragan Lukač koji je prezentirao rezultate rada Federalne uprave policije u toku njegovog osmogodi&scaron;njeg mandata. Na kraju obraćanja direktor Lukač se zahvalio svim prisutnima na saradnji i izrazio želju da Federalna uprava policije ostvaruje dobre rezultate rada kakve je i do sada postizala.</p>

<p><img alt="" src="/files/image/direktor%20obra%C4%87anje(1).jpg" style="width: 656px; height: 492px;" /></p>

<p>Nakon direktora Lukača, prisutnima se kratko obratio i premijer Vlade Federacije BiH Fadil Novalić, koji se direktoru zahvalio na saradnji i poželio mu dobro zdravlje i da uživa u penzionerskim danima.</p>

<p>Zatim je federalni ministar Aljo&scaron;a Čampara uručio prigodan poklon direktoru Lukaču u znak zahvalnosti za profesionalan odnos, odličnu saradnju i izuzetan doprinos u radu Federalnog ministarstva unutra&scaron;njih poslova i Federalne uprave policije.</p>

<p><img alt="" src="/files/image/%C4%8Destitanje.jpg" style="width: 565px; height: 866px;" /></p>

<p>Načelnik Federalne istražne službe kriminalističke policije Nurudin Hafizović je ispred Federalne uprave policije direktoru Lukaču poklonio pi&scaron;tolj, a prigodan poklon direktoru su uručili i policijski komesari kantonalnih ministarstava unutra&scaron;njih poslova.</p>

<p><img alt="" src="/files/image/FUP.jpg" style="width: 565px; height: 753px;" /></p>