<p style="text-align:justify">SARAJEVO, 20. mart/ožujak 2009. godine &ndash; U prostorijama Policijske akademije FMUP-a na Vracama danas je u 11 sati upriličena ceremonija dodjele diploma za 31 polaznika obuke za mlađeg inspektora.</p>

<p style="text-align:justify">&ldquo;čast mi je &scaron;to sam danas u prilici da čestitam i prisustvujem dodjeli diploma za 31 polaznika, koji su danas zavr&scaron;ili osnovnu policijsku obuku za čin mlađi inspektor. Novi mlađi inspektori osposobljeni su u savremenim uvjetima, u skladu sa novim metodama izvođenja nastave. Znanja koja su usvojili iz oblasti krivičnog i procesnog prava garancija su da će policijske poslove obavljati u skladu sa zakonom, pravilno i jednako prema svim građanima. To je važno zbog vladavine prava i pravne sigurnosti svih građana. Sposobnosti i etički kodeks pona&scaron;anja koji su usvojili na Policijskoj akademiji garancija su da će prema svim građanima postupati u skladu s univerzalnim vrijednostima ljudskih prava i sloboda&rdquo;, istakao je mr. Taib Spahić, direktor Policijske akademije. On je izrazio nadu da će budući policajci doprinijeti jačanju sigurnosti građana, izgradnji novih mostova povjerenja između policije i građana, s ciljem da se pobolj&scaron;a kvalitet življena u zajednici.</p>

<p style="text-align:justify">U ovoj, V generaciji, od&scaron;kolovani su kadrovi iz Federalne uprave policije, MUP-a Posavskog i Srednjobosanskog kantona, te Kantona 10 &ndash; Livno. Kurs za mlađeg inspektora pohađalo je 28 mu&scaron;karaca i tri žene, a prosječna ocjena ove generacije 4,48, &scaron;to je za sada najbolji uspjeh u &scaron;kolovanju mlađih inspektora.</p>

<p style="text-align:justify">&ldquo;Jo&scaron; jednom vam čestitam i želim puno sreće u daljnjem radu&rdquo;, istakao je direktor Spahić.</p>

<p style="text-align:justify">Dana&scaron;njoj dodjeli diploma prisustvovali su predstavnici Policijske akademije, Federalne uprave policije, MUP-a Srednjobosanskog i Posavskog kantona.</p>

<p style="text-align:justify">Obuka 31 mlađeg inspektora trajala je pola godine, s tim da je teoretska nastava trajala četiri, a praktična dva mjeseca. (KRAJ)<br />
&nbsp;</p>

<p style="text-align:justify"><img alt="" src="/files/image/Dodjela%20diploma%20mla%C4%91i%20inspektori%20/P3202318.JPG" style="height:375px; width:500px" /></p>

<p style="text-align:justify"><img alt="" src="/files/image/Dodjela%20diploma%20mla%C4%91i%20inspektori%20/P3202291.JPG" style="height:375px; width:500px" /></p>

<p style="text-align:justify"><img alt="" src="/files/image/Dodjela%20diploma%20mla%C4%91i%20inspektori%20/P3202331.JPG" style="height:375px; width:500px" /></p>